《赠广都寓舍贤妇二喻诗》
宋代·顿起

尝闻赵清献，恤孤慰亡友。
至今西蜀人，谈美不容口。
二喻出儒家，清贫一无有。
零丁依老姑，破屋僧堂后。
相对诵诗书，未尝窥户牖。
圭折玉弥方，山寒松更茂。
县宰初闻名，咨嗟为之久。
从容语其配，夫人曾见否。
长者二十三，次亦十八九。
青裾长蔽膝，荆簪短在首。
我欲效清献，言不为人取。
近於吾邑中，选婿得豪右。
夫人相宰意，鱼蔬荐樽酒。
屈致二喻来，呼名老与寿。
女子当有行，诗称远父母。
饥寒日月长，蓬荜风雨漏。
大喻前致词，洒泪湿衣袖。
荷德固已深，缄情亦须剖。
上言亲未葬，心欲土自负。
下述妹未笄，{左女右上旬下子}{左女右上旬下子}无傅姆。
还家复献书，自伤叙贫且陋。
铅华世所悦，铜华世所悦，
铜臭非吾偶。肯效闾闬间，
碌碌逐鸡狗。世无梁伯鸾，
应嫌孟光丑。孔明若再生，
承女甘箕箒。陈义一何高，
夫人惊拊手。至今书稿在，
光辉射星斗。董子慕高风，
喜日真吾妇。吾亲双白发，
吾弟室未授。睠言姊妹贤，
可以相先后。五两弊虽轻，
意则千金厚。辎轩双造门，
观者竞奔走。女子尚能尔，
男儿宜自守。重聘或不来，
岂欲终畎亩。畜德尚未充，
高位亦虚受。寄语事君者，
慎勿轻去就。

作者简介：宋人。哲宗元祐间进士。神宗熙宁中为教授，通判秦州。与苏轼友善。尝过景德寺，觌故相富弼像，修整张范祠，匾曰三贤堂。